Brežice, november 2020

**POVABILO K ODDAJI PONUDBE**

**Predmet naročila: Dobava defibrilatorja**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun.

**Vrsta postopka:** naročilo pod mejno vrednostjo uporabe ZJN-3 (»evidenčno naročilo«)

# NAVODILA PONUDNIKOM

# POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 – ZIUZEOP, 80/20 – ZIUOOPE in 152/20 - ZZUOOP); v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. evidenčno naročilo).

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo sledeči dokumenti:

1. Navodila ponudnikom
2. Obrazec »Ponudba«
3. Obrazec »Izjava o udeležbi v lastništvu ponudnika in o povezanih družbah«
4. Osnutek Pogodbe o dobavi defibrilatorja

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do 4.11.2020, na elektronski naslov drazen.levojevic@zd-brezice.si.

# PREDMET JAVNEGA NAROČILA

Predmet naročila je dobava defibrilatorja, skupaj s polnilcem, enakovrednega modelu Physio control Lifepak 15, ki mora izpolnjevati sledeče minimalne zahteve:

* klasični in polavtomatski defibrilator s termometrom, bifazna reducirana sinusoida do 360J s samodejno nastavitvijo treh parametrov: toka (amperov), napetosti (voltov) in časa (sekund), glede na upornost prsnega koša vsakega pacienta posebej;
* 25 izbirnih energij defibrilacije;
* štiri nastavitve podpore postopkom oživljanja (odrasli brez oskrbljene dihalne poti, odrasli z oskrbljeno dihalno potjo, otroci brez oskrbljene dihalne poti in otroci z oskrbljeno dihalno potjo);
* avtomatsko spremljanje EKG krivulje in alarm v primeru življenjsko nevarne motnje ritma, s pisnimi in glasovnimi navodili za ukrepanje preko EKG ali samolepilnih elektrod za monitoring defibrilacijo in pacing;
* detektor funkcija za prekinitev analize EKG ritma v primeru zunanje srčne masaže, tresenja pacienta in zunanjih motenj, ki bi lahko vodile do napačne analize;
* EKG monitoring, hkratno spremljanje treh EKG krivulj na ekranu;
* barvni in črno-beli LCD ekran, ki je viden na direktni sončni svetlobi;
* zunanji pace maker z jakostjo do 200mA, delovanje on demand in non-demand;
* alfanumerično ter grafično prikazovanje vrednosti vseh obstoječih vitalnih znakov ter nadzor nad vitalnimi znaki (SpO2, CO2, NIBP, temp.) in ST spojnico v primeru grozečega infarkta;
* 12 kanalni EKG z interpretacijo glede na starost in spol pacienta;
* kabel za štiri standardne in šest prekordiranih odvodov;
* pediatrični modul, otroške samolepilne elektrode za defibrilacijo;
* termični tiskalnik, 100 mm;
* kompaktna in nedeljiva naprava, žična komunikacija med moduli naprave;
* možnost uporabe defibrilacijskih ročk ali nalepk za defibrilacijo;
* Drop test 5 padcev z višine 45 cm na vse površine naprave;
* Drop test z višine 76 cm na 6 površin aparata;
* dve neodvisni litij-ionski bateriji;
* možnost menjave baterije brez ugašanja aparata;
* indikator napolnjenosti baterije;
* polnilec;
* možnost uporabe naprave v AED načinu;
* nosilna torba;
* vgrajen bluetooth;
* pulzna oksimetrija s svetlobnim spektrom 8 valovnih dolžin;
* neinvazivni tlak z manšeto za otroke in odrasle;
* kapnometrija side-stream;
* trending;
* možnost prenosa podatkov na računalnik in programske opreme za analizo globine srčne masaže, za arhiviranje;
* kapaciteta spomina najmanj 300 min kontinuiranega EKG monitoringa in vsaj 350 posameznih dogodkov;
* izpolnjevanje standardov: IP44, Aircraft cat 4, Helicopter cat 6, EN1789, IEC 60068-2-27, 810E, ali enakovrednih.

Podrobnejša specifikacija predmeta naročila je razvidna iz osnutka Pogodbe o dobavi defibrilatorja ter drugih relevantnih delov razpisne dokumentacije. Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo.

Naročnik ima za javno naročilo zagotovljena sredstva v skladu s finančnim načrtom za leto 2020. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba prispeti k naročniku do poteka roka za oddajo ponudb (tj. datuma in ure), v nasprotnem primeru bo ponudba zavrnjena kot nepravočasna. Ponudba mora biti naročniku dostavljena v zapečateni ovojnici, opremljeni z nazivom ponudnika in nazivom javnega naročila.

Ponudba se šteje za pravočasno, če jo naročnik **prejme najkasneje do 6.11.2020 do 10:00 ure.** Po poteku roka za oddajo ponudb ponudbe ne bo več mogoče oddati.

# POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega javnega naročila ter mora imeti vsa potrebna dovoljenja za izpolnitev predmeta naročila.
2. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:

* **Izpolnjen obrazec »Ponudba«**.

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.

# PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti sledečo dokumentacijo:

1. Obrazec »Ponudba«,
2. Obrazec »Izjava o udeležbi v lastništvu ponudnika in o povezanih družbah«,
3. Osnutek Pogodbe o dobavi defibrilatorja,
4. **Tehnična oziroma komercialna** **dokumentacija proizvajalca defibrilatorja,**

Ponudba mora biti veljavna do vključno dne 31.12.2020.

Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# ODLOČITEV O JAVNEM NAROČILU IN SKLENITEV POGODBE

Odločitev o javnem naročilu bo naročnik sporočil ponudniku na elektronski naslov, ki ga ponudnik navede na obrazcu »Ponudba«.

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora osnutek pogodbe **na mestih, kjer je to predvideno, izpolniti z manjkajočimi podatki, ter na vsaki strani parafirati.** Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

# PONUDBA

Ponudnik:

|  |  |
| --- | --- |
| Polni naziv |  |
| Naslov |  |
| Matična št. |  |
| Davčna št. oziroma ID št. za DDV |  |
| Telefon |  |
| Telefaks |  |
| Elektronski naslov |  |
| Odgovorna oseba za podpis ponudbe in pogodbe |  |

V postopku oddaje javnega naročila »Dobava defibrilatorja« naročnika Zdravstveni dom Brežice podajamo sledečo ponudbo, veljavno do vključno dne 31.12.2020, skladno z razpisno dokumentacijo javnega naročila (zlasti točko 3 Navodil ponudnikom) in veljavnimi predpisi.

Proizvajalec oziroma znamka in model ponujenega defibrilatorja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ponudbena cena za predmet naročila znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM (v EUR)  | Cena postavke (v EUR) brez DDV |
| 1. | Defibrilator | kom | 1 |  |  |
| 2. | Polnilec 12V za defibrilator | kom | 1 |  |  |

Skupna ponudbena cena za zgoraj navedeni postavki znaša:

|  |  |
| --- | --- |
| Skupna ponudbena cena brez DDV |  |
| DDV \_\_\_\_\_\_ % |  |
| Skupna ponudbena cena z DDV |  |

Ponudnik mora v ponudbi **predložiti tehnično oziroma komercialno dokumentacijo proizvajalca**, iz katere je razvidno, da predmet ponudbe izpolnjuje minimalne zahteve, določene v točki 3 Navodil ponudnikom. Zaželeno je, da ponudnik v priloženi dokumentaciji proizvajalca označi dele, iz katerih je razvidno izpolnjevanje zahtev iz Navodil ponudnikom.

Pod kazensko in materialno odgovornostjo izjavljamo, da:

* smo registrirani za opravljanje dejavnosti, ki je predmet tega javnega naročila ter imamo vsa potrebna dovoljenja za izpolnitev predmeta naročila;
* razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
* bomo naročilo izpolnili na način in pod pogoji, kot so navedeni v razpisni dokumentaciji in pogodbi;
* so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Dobava defibrilatorja« naročnika Zdravstveni dom Brežice podajamo sledečo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene sledeče osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# POGODBA O DOBAVI DEFIBRILATORJA

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice,

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**DOBAVITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018, 69/2019 – odl. US, 49/2020 – ZIUZEOP, 80/20 – ZIUOOPE, 152/20 - ZZUOOP; v nadaljevanju tudi: ZJN-3) izvedel postopek oddaje »evidenčnega« javnega naročila »Dobava defibrilatorja«,
* je bila druga stranka te pogodbe (dobavitelj) izbrana kot ponudnik, ki je oddal najugodnejšo dopustno ponudbo;
* sta ponudba dobavitelja z vsemi prilogami in razpisna dokumentacija za navedeno javno naročilo sestavni del te pogodbe in dobavitelja zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe dobavitelja oziroma razpisne dokumentacije, veljajo določila pogodbe.
	1. **člen**

**(predmet pogodbe)**

S to pogodbo se dobavitelj zavezuje, da bo naročniku dobavil nov defibrilator, proizvajalca oziroma znamke in modela: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tako, da bo naročnik na tem defibrilatorju pridobil lastninsko pravico, naročnik pa se zavezuje, da bo dobavitelju za to plačal kupnino. Defibrilator mora biti v celoti skladen s ponudbeno dokumentacijo dobavitelja ter razpisno dokumentacijo naročnika (zlasti 3. točko Navodil ponudnikom), ki so sestavni del te pogodbe.

Dobavitelj mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka. Dobavitelj izjavlja, da mu je poznan predmet pogodbe in vsa spremljajoča tveganja v zvezi z njegovo izpolnitvijo, ter da je seznanjen z razpisnimi zahtevami oziroma z vso prejeto dokumentacijo.

Dobavitelj zagotavlja, da je predmet dobave skladen z zakonodajo o varstvu pri delu v Republiki Sloveniji ter drugimi veljavnimi predpisi.

* 1. **člen**

**(pogodbena vrednost)**

Skupna pogodbena cena za predmet pogodbe iz prejšnjega člena znaša:

|  |  |
| --- | --- |
| Skupna pogodbena cena brez DDV |  |
| DDV \_\_\_\_\_\_ % |  |
| Skupna pogodbena cena z DDV |  |

Skupna pogodbena cena z DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Cene so fiksne in nespremenljive ves čas od sklenitve pogodbe do njene izpolnitve.

Pogodbena cena zajema vse popuste in stroške (stroške dobave, potrošnega materiala, potrebovanih strojev in opreme, zavarovanj, pridobitve listin in dokumentacije, špediterske, prevozne, carinske, organizacijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo pogodbe). Pogodbena cena vključuje transport FCO naročnik. Naročnik dobavitelju ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, dobavitelj ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračuna in plačila)**

Izvedeno dobavo po tej pogodbi bo dobavitelj obračunal z izstavitvijo računa, ki ga bo naročniku dostavil v elektronski obliki (e-račun).

Naročnik bo poravnal svoje obveznosti do dobavitelja po tej pogodbi na podlagi pravilno izstavljenega računa, ki ga dobavitelj izstavi naročniku v roku 8 dni po prevzemu defibrilatorja iz 2. člena pogodbe.

Naročnik mora račun potrditi v roku 15 dni od prejema ali ga v istem roku grajati. V primeru molka naročnika se šteje račun za potrjen. Naročnik plača nesporni del pravilno izstavljenega računa v roku 30 dni od dneva njegovega prejema. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do dobavitelja se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je dobavitelj upravičen do zakonskih zamudnih obresti.

* 1. **člen**

**(rok izpolnitve)**

Dobavitelj se obvezuje, da bo defibrilator iz 2. člena pogodbe dobavil naročniku v roku 14 dni od sklenitve te pogodbe.

V primeru nastopa nepredvidljivih in neodvrnljivih okoliščin, ki bi dobavitelju onemogočale izpolnitev obveznosti v navedenem roku, se lahko ta rok podaljša s sporazumom pogodbenih strank, vendar največ za čas trajanja takih okoliščin. Dobavitelj je dolžan naročnika o nastopu takih okoliščin nemudoma obvestiti.

* 1. **člen**

**(obveznosti dobavitelja)**

Obveznosti dobavitelja po tej pogodbi so:

* + izpolniti svoje obveznosti iz 2. člena pogodbe vestno, pošteno in kakovostno, brez (stvarnih in pravnih) napak in zamud, skladno z določili pogodbe ter v skladu z veljavnimi predpisi, normativi, standardi ter pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ na svoje stroške in v postavljenem roku izvršiti dopolnitve ali spremembe predmeta pogodbe, če se ugotovi, da so bile obveznosti s strani dobavitelja izpolnjene pomanjkljivo oziroma neustrezno;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.
	1. **člen**

**(obveznosti naročnika)**

Obveznosti naročnika po tej pogodbi so:

* + dobavitelju podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati dobavitelja o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti dobavitelju vse morebitne nejasnosti v obsegu in vsebini pogodbenih del;
	+ dobavitelju plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Dobavitelj v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(prevzem)**

Dobava i prevzem predmeta iz 2. člena pogodbe se opravita na sedežu naročnika, na naslovu Černelčeva cesta 8, 8250 Brežice. Dobavitelj je dolžan naročniku dobaviti defibrilator ustrezne kakovosti, v skladu z razpisno in ponudbeno dokumentacijo, pravili stroke in veljavnimi predpisi. Dobavitelj odgovarja za strokovno, kakovostno in funkcionalno ustreznost dobavljenega defibrilatorja. Dobavitelj je dolžan o nameravani dobavi naročnika obvestiti vsaj tri delovne dni pred nameravano dobavo.

Po ustrezni dobavi naročnik predmet pogodbe pregleda. Na pregledu so prisotni predstavniki obeh strank, pri čemer se ugotovitve naročnika v primeru odkritih napak ali nepravilnosti zapisniško zabeležijo. V primeru, da se na pregledu odkrijejo napake, se pogodbene obveznosti dobavitelja ne štejejo za izpolnjene in se prevzem ne opravi, dokler dobavitelj ne odpravi ugotovljenih napak. V kolikor dobavljeni predmet naročila nima očitnih napak, se prevzem opravi.

Dobavitelj je dolžan ob prevzemu naročniku izročiti vso pripadajočo tehnično dokumentacijo dobavljenega defibrilatorja, izjavo o skladnosti, certifikate, ateste ter navodila za uporabo in vzdrževanje v slovenskem jeziku. Poleg navedenega mora dobavitelj predložiti tudi garancijsko izjavo z navedbo kontaktnih podatkov s strani proizvajalca pooblaščenega servisa.

* 1. **člen**

**(garancija)**

Dobavitelj zagotavlja garancijski rok defibrilatorja 24 mesecev od prevzema, pri čemer garancija ne zajema mehanskih poškodb, ki niso posledica neustrezne ali nekakovostne izdelave. Dobavitelj mora biti s strani proizvajalca defibrilatorja pooblaščen za izvajanje servisa oziroma mora zagotoviti servis s strani take pooblaščene osebe, v Republiki Sloveniji, ves čas garancijske dobe.

Morebitne napake, ugotovljene v garancijskem obdobju, je dolžan dobavitelj na poziv naročnika brezplačno odpraviti v sorazmernem roku, ki ga določi naročnik, upoštevajoč resnost napake, njene posledice ter aktivnosti, potrebne za odpravo napake. V primeru nemožnosti odprave napak je dolžan dobavitelj zagotoviti nov brezhiben defibrilator, ki bo skladen z razpisnimi zahtevami in dobaviteljevo ponudbeno dokumentacijo. Če dobavitelj ne odpravi napak v tako določenem roku, oziroma ne zagotovi novega defibrilatorja, jih je upravičen odpraviti naročnik na stroške dobavitelja in dobavitelju zaračunati pogodbeno kazen. Dobavitelj naročniku v vsakem primeru odgovarja za nastalo škodo zaradi napak na izvedenem predmetu naročila.

Pri popravilih lahko dobavitelj oziroma pooblaščeni serviser dele defibrilatorja zamenja samo z originalnimi rezervnimi deli. Dobavitelj je dolžan originalne rezervne dele zagotavljati ves čas garancijske dobe. Za zamenjane rezervne dele začne teči garancijski rok z dnem dobave ali vgradnje takega dela.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Jožica ILJAŽ, DMS s specialnimi znanji, vodja reševalne službe.

Odgovorni predstavnik dobavitelja po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, če:

* dobavitelj svojih obveznosti ne izpolni oziroma dobave ne opravi skladno s pogodbo, v dogovorjeni kakovosti, karakteristikah, obsegu ali roku (tj. razlog neizpolnitve, nepravočasne izpolnitve ali nepravilne izpolnitve),
* dobavitelj naročniku povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj na naročnikov poziv ne odpravi morebitnih pomanjkljivosti ali napak na izvedenem predmetu naročila,
* dobavitelj drugače huje krši določila te pogodbe.
	1. **člen**

**(pogodbena kazen)**

Če dobavitelj zamuja z izpolnitvijo katere koli svoje obveznoti po tej pogodbi iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 2 promila (2 ‰) celotne pogodbene vrednosti (z DDV) za vsak dan zamude, vendar ne več, kot 10% celotne pogodbene vrednosti (z DDV).

Če dobavitelj katere koli svoje obveznosti po tej pogodbi ne izpolni (pri čemer ne gre za izpolnitev z zamudo) ali jo izpolni z napako, ki je na poziv naročnika ne odpravi v celoti in v postavljenem roku, je dolžan naročniku plačati pogodbeno kazen v višini 10% celotne pogodbene vrednosti (z DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi dobavitelju račun, ki ga mora dobavitelj plačati v roku 8 (osmih) dni od prejema. Dobavitelj se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do dobavitelja po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca, ali če se naročnik seznani z dejstvom, da je pristojni državni organ pri dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu dobavitelj ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun dobavitelja, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, dobavitelju ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016).

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba stopi v veljavo z dnem podpisa obeh pogodbenih strank, izpolnjena pa je z iztekom garancijske dobe predmeta pogodbe.

Naročnik in dobavitelj se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK DOBAVITELJ**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_